**PROCES VERBAL**

**Nr.134 din 06.08.2012**

***al şedinţei Consiliului de Observatori al Instituţiei Publice Naţionale***

***a Audiovizualului Compania “Teleradio-Moldova”***

**Au fost prezenţi**

***membrii Consiliului de Observatori:* Eugeniu RÎBCA, Viorica BOGATU (CUCEREANU), Raisa LOZINSCHI-HADEI, Aurelia PERU-BALAN, Vitalie ŢAPEŞ, Viorica MEŞINĂ-PRODAN.**

**Au asistat:**

**C.Marin** – Președintele Companiei, **A.Dorogan** – Directorul radiodifuziunii, **E.Josanu** – Director-interimar al televiziunii, **G.Blănaru** – Directorul Departamentului financiar al IPNA Compania „Teleradio-Moldova”, **I.Cîrlig** – Directorul Departamentului tehnic, **I.Bunduchi** – director executiv al APEL, **L.Sîrghi** – monitor al Asociației Presei Electronice APEL.

**Ordinea de zi publicată:**

*1) Modificarea și completarea Schemei de încadrare pentru anul 2012 în IPNA Compania „Teleradio-Moldova”*.

*2) Cazurile în care administrația Companiei este în drept să deroge de la grilele de emisie ale serviciilor de programe, aprobate de Consiliul de Observatori*.

*3) Oportunitatea înaintării, în adresa Parlamentului RM și Guvernului RM, a propunerii privind adoptarea proiectului Codului audiovizualului al Republicii Moldova, elaborat sub egida Asociației Presei Electronice APEL și avizat de Consiliul Europei, Misiunea OSCE în Moldova și Uniunea Europeană de Radioteleviziune (EBU-UER)*.

*4) Diverse*.

S-a votat începerea şedinţei.

**„Pentru” – 6 voturi.**

S-a propus aprobarea *Ordinii de zi* cu următoarele modificări:

*1) Alegerea secretarului ședinței Consiliului de Observatori*.

*2) Modificarea și completarea Schemei de încadrare pentru anul 2012 în IPNA Compania „Teleradio-Moldova”.
 3) Cazurile în care administrația Companiei este în drept să deroge de la grilele de emisie ale serviciilor de programe, aprobate de Consiliul de Observatori.
 4) Oportunitatea înaintării, în adresa Parlamentului RM și Guvernului RM, a propunerii privind adoptarea proiectului Codului audiovizualului al Republicii Moldova, elaborat sub egida Asociației Presei Electronice APEL și avizat de Consiliul Europei, Misiunea OSCE în Moldova și Uniunea Europeană de Radioteleviziune (EBU-UER).*

*5) Diverse*.

**„Pentru” – 4 voturi** (E.Rîbca, V.Meșină-Prodan, V.Țapeș, R.Lozinschi-Hadei), **„Contra” – 2 voturi** (V.Bogatu, A.Peru-Balan)**.**

***1. Alegerea secretarului şedinţei CO din 6 august 2012*.**

A fost propusă candidatura dnei V.Bogatu în calitate de secretar al şedinţei.

**S-a votat: „Pentru” – 6 voturi.**

***2. Modificarea și completarea Schemei de încadrare pentru anul 2012 în IPNA Compania „Teleradio-Moldova”.***

C.Marin a menționat că după aprobarea *Schemei de încadrare pentru anul 2012 în IPNA Compania „Teleradio-Moldova”*, urmează să se precizeze salariile unor categorii de angajaţi.

A.Dorogan a menționat că la radio sunt pe cale să se încheie reformele, rămâne să fie reformată doar structura tehnică. *Schema de încadrare pentru anul 2012 în IPNA Compania „Teleradio-Moldova”*, modificată şi completată pe parcursul anului, precum şi propunerile în discuţie nu vizează Centrul Tehnic.

S-a discutat despre optimizările de personal, fișele de post, normarea muncii managerilor de vânzări, impactul includerii Serviciului marketing în Departamentul Financiar, repartizarea resurselor financiare etc.

 Președintele CO a pus la vot *Modificarea și completarea Schemei de încadrare pentru anul 2012 în IPNA Compania „Teleradio-Moldova”.*

**S-a votat: Pentru” – 5 voturi** (E.Rîbca, V.Bogatu, A.Peru-Balan, R.Lozinschi-Hadei, V.Țapeș)**, contra – 1 vot** (V.Meşină-Prodan)**.**

***3. Cazurile în care administrația Companiei este în drept să deroge de la grilele de emisie ale serviciilor de programe, aprobate de Consiliul de Observatori.***

Ca urmare a Hotărârii nr.61 a Consiliului de Observatori din 20.07.2012, preşedintele Companiei şi directorul-interimar al televiziunii au prezentat cazurile, în care administrația Companiei este în drept să deroge de la *Grila de emisie a serviciului de programe „Moldova 1”* aprobată de Consiliul de Observatori.

În urma discuțiilor, s-a pus la vot proiectul *Hotărârii cu privire la dreptul administrației Companiei de a deroga de la grila de emisie aprobată de Consiliul de Observatori.*

**S-a votat: „Pentru” – 6 membri ai Consiliului de Observatori.**

***4) Oportunitatea înaintării, în adresa Parlamentului RM și Guvernului RM, a propunerii privind adoptarea proiectului Codului audiovizualului al Republicii Moldova, elaborat sub egida Asociației Presei Electronice APEL și avizat de Consiliul Europei, Misiunea OSCE în Moldova și Uniunea Europeană de Radioteleviziune (EBU-UER).***

I.Bunduchi, Directorul executiv al Asociației Presei Electronice APEL, unul din autorii proiectului Codului audiovizualului, a menționat că acesta vine să ofere soluții pentru un șir de probleme, precum: finanțarea radiodifuzorului public prin taxe de abonament, stabilirea noilor reguli în privința publicității, tranziţia la televiziunea digitală terestră etc.

S-a pus la vot proiectul hotărârii privind înaintarea propunerii de adoptare a proiectului Codului audiovizualului al Republicii Moldova, elaborat sub egida Asociației Presei Electronice APEL și avizat de Consiliul Europei, Misiunea OSCE în Moldova și Uniunea Europeană de Radioteleviziune (EBU-UER).

**S-a votat: „Pentru” – 2 voturi** (E.Rîbca, A.Peru-Balan)**,** „**Contra”** **– 4 voturi** (V.Bogatu, V.Meșină-Prodan, R.Lozinschi-Hadei, V.Țapeș)**.**

***5. Diverse.***

Au fost examinate aspecte privind monitorizarea emisiunilor IPNA Compania „Teleradio-Moldova” de către membrii CO.

**Durata şedinţei:** 16:05-19:30

**Au semnat:**

1. Eugeniu RÎBCA \_\_\_\_\_\_\_Preşedintele Consiliului de Observatori

2. Viorica BOGATU \_\_\_\_\_\_ Secretarul şedinţei Consiliului de Observatori

3. Aurelia PERU-BALAN \_\_\_\_\_\_\_\_\_\_\_\_

4. Vitalie ŢAPEŞ \_\_\_\_\_\_\_\_\_\_\_\_\_\_\_\_\_\_\_

5. Raisa LOZINSCHI-HADEI \_\_\_\_\_\_\_\_\_

6. Viorica MEŞINĂ-PRODAN \_\_\_\_\_\_\_\_\_